instruction
stringlengths 1
64.4k
| completion
stringlengths 1
64.6k
| task_type
stringclasses 3
values |
|---|---|---|
Continue the following story in Rutooro: Bijwaire bicikinyiize nk'omugole ayecumiire iba. Kantaaraara akasozi kantangirra n'amakune, Kangambira nikansoborra, ebigambo ebirungi nka binu; "Imukya amaiso gaawe orole, obunyansi bw'ekiyonga N'emiti egi emike, eyatabukire kuhya
|
omurro. Leero ihangamura dora, kibonwoomu ky'ebyakyo Ebiija limu omu mwaka hanyuma y'oruhiira rw'ekyanda Genda oboyeho orole, obu orasiima kucwa otwale." Nagenda nkooku yandagiire, natangirirwa ebinyiginya by'ebyakyo
|
monolingual_generation
|
Continue the following story in Rutooro: Obu nahikize ebi ndukwenda, naraga n'okusiima. Kantaaraara yangarukamu ebigambo ebi ntalyebwa Ati, "Hati oli w'omunju, n'enkiro ogyeboniire." Obwire bukaba bwahwayo,
|
n'izooba lyasa okutobera, Nasirimuka ninguruka, ninyeteega nkaigusire Entuutu zange omu nsahu, ebyakyo byange omu ngaro Nayerengya ninyeyuna magurwana motoka yange Landaroova,
|
monolingual_generation
|
Continue the following story in Rutooro: Oteho na fonteeni bambi, obusozi bubisigaize ! Baitu ninkugambira taata yange,
|
okubura kw'ebi byona, Noobu lyakuba iharruumi ly'encwera, noobu kyakuba ekisusu kyayo
|
monolingual_generation
|
Continue the following story in Rutooro: Musaija ki atakahonderezaaga omwisiki rundi omukazi omu biteekerezo rundi n'amaguru, akamuhikya ha akahikire hoona, kandi obu nu gutali murundi
|
gumu gwonka, baitu enkanjaiga n'enkanjaiga! Naakusemererwa okumanya abaisiki n'abakazi na bo obu baraaba bahondereza aboojo n'abasaija omu biteekerezo rundi n'amaguru.
|
monolingual_generation
|
Continue the following story in Rutooro: Omwisiki omu, Sitela Kahuukya, Omunyorokati, Omwitira mwihwa w'Abacwezi, akaba ali Landani omu Bungereza. Akaba aina emyaka abiri na gumu ey'obukuru. Mwisiki mukemuke ati. Murungi nk'ekyakyo, akanyindo ke kasongoire oti rundi bakakamukwasizaaho. Amaiso ge make marungi nk'ekirengo ky'omubiri
|
gwe oku kikaba kiri. Isoke kikabara. Akaba naalyokya nk'abaisiki boona abarukwemanya Abarukwiragura oku baakoraga omu Landani. Obu wabanzaaga okulibona ogira oti onu omwisiki isoke bakamutiiza ery'Abasumaali. Ebikya bye eby'endangira bikaba birumu nk'ebigonzi. Obukumu bwe bukeehere, busongoire, nibworoba.
|
monolingual_generation
|
Continue the following story in Rutooro: Ekicweka kimu kyonka omuntu eki yakubazire nk'ekihango ha mubiri gwe, kikaba kiri ekibunu kye. Yarubataga naayesoona, kunu akaba amazire amyaka nyingi eti
|
omu Bungereza nambere barubata ekitaabaane. Yabazaaga mpora naikya. Omu kujwara kwe, yahinduranaga engoye ze buli kiro ezaamufubataga nk'ezaamuhangiirweho ; kandi niimuhiisa nk'ekyenju.
|
monolingual_generation
|
Continue the following story in Rutooro: Kahuukya yakorraaga omu ofiisi ya Kamiisana wa Uganda omu Landani. Yaraaraga omu kiikaro ekikaba kiri mairo nka itaano okuruga ha ofiisi egi ei yakorraamuga. Yagenderaga buli
|
kiro omu gaali y 'amaani g'enkuba ei yatembaga esaaha ibiri n'edakiika ana na itaano obu bbaasi yamuhikyahoga omu kasumi ako. Yahikaga omu ofiisi esaaha isatu n'edakiika ikumi.
|
monolingual_generation
|
Continue the following story in Rutooro: Omusigazi ayabandize okumukuratira emirundi nyingi omu biteekerezo hanyuma yayehwamu yagira ati leero kammukurate n'ebigere, baamwetaga Milton Rwakaduku. Akaba ali w'emyaka abiri n'etaano ey'obukuru. Akaba araihire akendukire, aina ebyeyera n'amaiso g'ebinoko. Yabazaaga
|
n'iraka lirukuheheera naanaga omutwe orubaju n'orubaju, nk'arukwesengereza omuntu. Akaba amazire okusoma kwe okwamutwaireyo, baitu atakatungire omulimo ogugumire okukora omu Landani. Yagendaga akwasire ensahu ye eya buriifukeesi ei yatwarramuga empapura ze n'ebitabu bye.
|
monolingual_generation
|
Continue the following story in Rutooro: Ha kiro ekimu ekyali Kyakasatu, Rwakaduku akaikara alindiriize Kahuukya ha sitenseni y'egaali. Ha saaha ikumi n'emu n'edakiika ikumi akabona aizire omwisakihika omurungi, akakizi kaamucweka baitu yayegumya nk'abasaija. Yamwirirra haihi yamuramukya na Kahuukya na uwe yamugarukamu kigenzi. Yahingura yataaha omu gaali y'amaani g'enkuba.
|
Ekaba ijwire abantu baingi nibainuka. Rwakaduku na uwe yagitaaha yagonza okutandika orubazo, baitu Kahuukya tiyarwekambisa. Akaba atamumanyire. Yamugarukamuga ekigambo kimu kimu. Obu bahingwire sitenseni ibiri abagenzi abandi baaturuka. Rwakaduku yagamba omunda ye ati Otyoo, yagenda yamwikarra haihi, baitu nabwo orubazo rwalema okunana.
|
monolingual_generation
|
Continue the following story in Rutooro: Sitela obu yahikire ha arugiramu yaimuka yakwata ensahu ye na manvuuli ye, orwingi rwayekingura nkooku ikora ez'egaali y'amaani g'enkuba yaturuka. Rwakaduku yayongera okugamba omunda ye ati ; "Nkururoho", Baahika ha irembo nambere haikara omulinzi anyakukebera tikiti, Kahuukya yayolekayo eye yarabaho. Rwakaduku akaba
|
ali enyumaho kake. Sitela arubata aturuka aheeru ya sitenseni, ayekuba obumoso ahika ha bbaasi ye enyakumutwara agitemba. Obu yakubukire okurora enyuma, akabona na nyamusigazi waawe amuroho. Na uwe agitemba. Baagendaho omwanya gw'ekicweka kya mairo bbaasi yayemerra, Kahuukya yarugamu na Rwakaduku na uwe yasimburruka.
|
monolingual_generation
|
Continue the following story in Rutooro: Enkiro y'owaabu Kahuukya ekaba eri busi bwa kuli bw'oruguudo, nahabweki yabanza yayemerra
|
yarora kunu na kuli, yabona motoka niziija yabanza yalindaho kake hanyuma yacwanganiza.
|
monolingual_generation
|
Continue the following story in Rutooro: Obu yarozire enyuma ha ibega lye, akabona omusigazi amukurasire. Omu kaanya kake kati akaba
|
amukwasire, ayongera kuleetereza orubazo. Omu kasumi ako nubwo Kahuukya yamukagwize ati, "Baitu iwe noogyaha?"
|
monolingual_generation
|
Continue the following story in Rutooro: Nandi Rwakaduku ati, "Kansendekeriize iwe, iwe obu kunu nuho oraara? Kooruga hara weewe!" Rwakaduku ayongera kwesika naamwirra haihi,
|
barubata bali rukarra rumu. Rwakaduku naabaza, Kahuukya naikiriza, nambere hali ekikaguzo naagarukamu ekigambo kimu rundi n'orubazo rugufu muno.
|
monolingual_generation
|
Continue the following story in Rutooro: Obu baarubasire haihi nk'ekicweka kya mairo, baahika ha irembo ly'owaabu Kahuukya. Enju ekaba ezitiirwe orugo rw'embaaho nk'amaju ga Bungereza agamu oku gazitirwa. N'orwigi rw'omu irembo na rwo rukaba ruli rw'embaaho. Kahuukya akateekereza ati rundi aho
|
nuho araagarukira amurage. Baitu obu akaba naagorra omukono okukingura orwigi omutuma gwe omunda gukahurra ogwa Rwakaduku nugugamba guti, "Nkuroho." Yakingura orwigi rw'irembo yarabamu na Rwakaduku omwana w'Abamooli omwihwa w'Abasonde, yarurabamu. Baahika ha matembero g'okutaaha omu nju.
|
monolingual_generation
|
Continue the following story in Rutooro: Kahuukya atandika okuhwihira omunda ye ati, Leero ab'omuka obu barankaguza
|
bati ogu nooha ndagira nti nooha? Obu ndagamba nti, Timmumanyire baranyikiriza?"
|
monolingual_generation
|
Continue the following story in Rutooro: Akora omu nsahu ye ey'omu ngaro aihamu ekisumuruzo habwokuba buli muntu omukuru omuka egi akaba aina ekisumuruzo eky'okumutaahya omu nju akingura. Orwigi arukwata ali ha rubaju na Rwakaduku arurabamu. Kahuukya agaruka arugarraamu. Omu maiso g'orwigi hakaba haroho orukuubo rugufu nurwigukira
|
omu kisiika ekigalihire ekikaba kitunuliirwe enyingi isatu. Orwigi orumu ha mukono gw'obumoso rukaba nurutwara ha rwemo rwa ha mulyango orw'abagenyi orw'okwikarraamu n'okubalizaamu. Kahuukya arukingura Rwakaduku arurabamu. Amwoleka entebe ya soofa enungi erumu n'ebisago agiikarraamu. Sitela ahonaaho aturukamu orwigi asiga yarugarraaho.
|
monolingual_generation
|
Continue the following story in Rutooro: Enju Sitela Kahuukya ha yaraaraga n'owanyina owaakaba aswirwemu, ekaba eri nkooto ya kainaasatu. Kahuukya yaraaraga omu kisiika kya haiguru omu kainaasatu. Obu yaturukire omu kisiika, omu maiso ge nuho hakaba hali amatembero agarukugenda haiguru. Yatandika okutemba mporampora nk'arukukubara entambu ze, okuhikya obu
|
yahikire omu kisiika nambere yaraaraga. Ensahu ey'omu ngaro yagyegeka hansi, manvuuli ye yagihanika ha ngango. Yayejuura ekooti ye ey'embeho, yayebutika ha kitabu kye ekya sipuringi n'amaani. Kikaba kiroho emifaalisi ebiri erukworoba muno. Kyamugurukyamu kake, kandi eki nikyo akaba naaserra omu kwebutikaho ati.
|
monolingual_generation
|
Continue the following story in Rutooro: Yabyama agaramire okumara akaanya. Akaba naateekereza ha mugenyi we kibwetaahya.
|
Hanyma y'edakiika nka itaano, akaba amazire kuteekereza amagezi g'okumucwera okumuturukya.
|
monolingual_generation
|
Continue the following story in Rutooro: Yaimuka ahonaaho nk'arukuruga omu turo yagenda ha ndolerwamu yayerora, yakwata bburaasi yagyerabyamu, isoke erikaba lijagararaire yalikuma. Yayekora omu
|
maiso kweihamu akajonjo koona akakubaire nikasa okutondekamu. Yakingura orwigi yatandika okusirimuka hansi mpora nkooku yatembere naasisa arukubara amatembero.
|
monolingual_generation
|
Continue the following story in Rutooro: Obu yahikire hansi, akingwire orwigi, ataahire omu kisiika, yaikarra omu ntebe. Rwakaduka omwoyo gwe gwasemererwa, habwokuba omwanya Kahuukya ogu yamazire haiguru gukamusisanira nk'omwingi. Kandi Kahuukya obu yagarukire ayeihireho ekikooti kiri ekikooto asigaire omu ngoye ze ez'omu nju, kandi oteho n 'okwecayura kuli yayecaywire atakarugire omu kisiika, yazookera kimu hali Rwakaduku nk'atali wa hansi enu. Nahabweki Rwakaduku
|
yayetaho akaimwemwe ha maiso ge, omutwe gwe yatandika kugunaga kunu na kunu. Baitu bambi obu akaba atakaturukize ekigambo ha kalimi ke kahuukya yamwebanza. Yamugira ati, "Waitu oranganyira kusisana nk'atakutangiriire kurungi, kandi n'okusisana nk'arukukubinga, baitu nyowe nsangirwe ntegekere kara ho okugenda, kandi nyina omuntu anyakundindiriire, ningonza kweteekaniza n'okujwara ngende. Tikiri kirungi iwe okukusiga hanu wenka omu kisiika."
|
monolingual_generation
|
Continue the following story in Rutooro: Rwakaduku naanaga omutwe kunu na kunu agarukamu n'akaseko ha maiso ge ati, "Ndaakulinda tugende hamu". Kahuukya
|
amugarukamu ati, "Oranganyira waitu, baitu ou ndukwija kugenda na uwe tikirukwija kumusemeza kubona onkurasire rundi nkutwaireyo."
|
monolingual_generation
|
Continue the following story in Rutooro: Kahuukya amalirra kumuturukya. Aimuka ayemerra agira ati, "Kankuturukye nkuhikye ha irembo." Rwakaduku akwata ensahu ye aimuka atarukwenda, asaliirwe, akubukira orwigi orumutaahizeege, arukingura, ahika omu kasiika ka
|
hagati, na Kahuukya we amuli enyuma. Akubukira omukono obulyo, araba omu kakuubo ahika harw'aheeru, na rwo arukingura aculiire, baturuka aheeru. Baraba omu irembo bahika omu nguudo.
|
monolingual_generation
|
Continue the following story in Rutooro: Kahuukya akaba atandikire okusemererwa habw'okwejuujura kibwetaahya. Abaza nk'abantu ba Bungereza boona oku bagira ha muntu
|
batamanyire kurungi, obundi omu mulingo gw'okweihaho rundi kutandika orubazo ati, "Leero kiro kinu kisiibire kiri ky'akarangi."
|
monolingual_generation
|
Continue the following story in Rutooro: Rwakaduku omugisa gwe gwali guhikire hati agarukamu ati, "Obwire bwa kunu oburukutagata n'esaaha z'omusana n'okuhweza-habwokuba zitandika nk'esaaha ikumi
|
z'ekiro zihika ha saaha nka ina z'ekiro kindi- zeetagisa omuntu kugira ow'okurubata na uwe omu paaka naakumara amasu."
|
monolingual_generation
|
Continue the following story in Rutooro: Rwakaduku yakubuka yarubata naasirimuka ainamiriire obu akaba atakahweriireyo yakubuka yarora enyuma. Akaleeba Kahuukya na uwe naahwerayo ali haihi
|
kuhika ha irembo. Boojo akaba naateekereza ki omu mutima gwe? Tokaboine ekisaaliza nk'omuntu kwehuutira eki tamwehuutiire nk'omuyaga nugwehuutira ibaale.
|
monolingual_generation
|
Continue the following story in Rutooro: Rwakaduku nk'abantu boona omu nsi akaba aina obuceke bwe n'ebintu bingi ebyamulemaga okuhikiriza baitu eky'okukuraatiriza Kahuukya omunyiginya, omu biteekerezo rundi n'amaguru kikaba kitali ekimu hali
|
ebi ebyamulemaga. Hanyuma ya sabbiiti emu kurugirra ha kiro kiri eki yamusendekereriizeeho yamutaahya owaabu, akateera esimu omu ofiisi ati, "Ningonza kụbaza n'Omukyara Kahuukya. Baamumuha ha simu.
|
monolingual_generation
|
Continue the following story in Rutooro: Kahuukya yaimukya esimu n'omukono gwe ogw'emoso kunu ogw'obulyo gukwasire ekalamu tihaikara kubaho ebyokuhandiika. Ateera kuulu y'esimu ati, "Halo-o-o" Rwakaduku
|
na uwe kuli agarukamu ati "Halo-o-o, ogu n'Omukyara Kahuukya ?" Kahukya agarukamu ati, "Ego niinyowe ndukubaza iwe niiwe oha?"
|
monolingual_generation
|
Continue the following story in Rutooro: Nandi Rwakaduku ati, "Ka niinyowe Rwakaduku." Kahuukya ahuniriire agarukamu ati, "Rwakaduku?"
|
Rwakaduku agarukamu ati, "Ee, torukunyijuka Mukyara, kankakusendekereze sabbiiti eri nakuhikya omuka!"
|
monolingual_generation
|
Continue the following story in Rutooro: Kahuukya hati yamanya ou arukubaza na uwe. Agarukama ati : "Ee niiwe ? Oiriirwe ota?" Rwakaduku :
|
"Ndiyo kurungi" Kahuukya: "Kiki noogamba ki?" Rwakaduku: "Ntiire esimu kukuramukyaho. Iwe aho omu ofiisi oinuka esaaha zingaha ?"
|
monolingual_generation
|
Continue the following story in Rutooro: Kahuukya agamba omunda ye ati, "Esaaha zange nyinukiraho, n'ezintainukiraho niikukwataho ki?" Haruguru agarukamu ati, "Tiinyina
|
saaha ezigumire ezi nyinukiraho, kirugirra ha mulimo oguba guroho. Obundi ngenda kara, obundi ngenda nkeereriirwe."
|
monolingual_generation
|
Continue the following story in Rutooro: Kahuukya naagenderra okumwoleka nkooku atarukumwetaaga agira ati, "Kangaruke ha mirimo ya bandi nkole. Ogoroobe." Rwakaduku atandika okugarukamu ati, "Olinsanga....." baitu
|
akahurra omukono gw'esimu nugugamba, nugugaruka omu nteeko yagwo. Yaikara akwatiriire ogwe agutunuuliire okumara akaanya hanyuma na uwe yagugarra omu nteeko yagwo.
|
monolingual_generation
|
Continue the following story in Rutooro: Landani obwanaasi. Baabazabaabaza baatebezangana ebirukubafahongana, baayolekangana ebisisani by'abanywani baabo. Baageya aboojo, baataho abasaija. Hagati
|
omu rubazo rwabo omu nuho Kahuukya yakaguliize ati, "Weewe, omusaija ou barukweta Rwakaduku omumanyire?"
|
monolingual_generation
|
Continue the following story in Rutooro: Kacaku, "Milton Rwakaduka?" Kahuukya ati, "Rundi nuwe ogu, ibara lye ery'okubatizibwa
|
tindimanyire. Musaija araihire, nairagura w'amaiso g'ebinoko, n'obuso bw'ebyeyera, naabaza n'iraka lirukuheheera."
|
monolingual_generation
|
Continue the following story in Rutooro: Ayongeraho ati, "Na iwe atandikire kukwebohaho?" Bombi basekera haiguru bakwekwenuka. Obu baaculiireho kake. Kacaku yagambira mugenzi we ati, "Iwe ogu tomumanyire? Tinuwe ogu ayapaswire
|
Maajiri kuruga hali Katimbo ngu naagya okumuswera kandi kunu obu bambi Katimbo nuwe yaleesere Maajiri kunu asome nukwo hanyuma amuswere. Yabasiisira bombi, n'okumuswera tiyamuswera."
|
monolingual_generation
|
Continue the following story in Rutooro: Kacaku ati, "Amanyire kwebooheraho abantu baitu kandi tagira ha abahikya. Manya bambi akaba ki? Asisana omurwaire,
|
tamanya kutandika omuganjano n'omuntu, aija naakugwamu ati atabandize nakukuteekaniza, olemesibwa eky'okukora. Abantu baingi bamumanyireho ebintu bingi.
|
monolingual_generation
|
Continue the following story in Rutooro: Haroho obumu obu akaba abuzirwe ekisiika ky'okupangisa kuraaramu n'omulimo gw'okukora, omusaija omu bambi yamugirra amakune yamutungira omulimo yamuha n'ekisiika ky'okuraaramu omunju ye, ekyakurasireho nukwe Milton
|
kugonza muhara we. Kandi Abajungu nkooku obamanyire, omwana byona yagenda yabigambira abazaire be. "Ekyarugiremu omusaija yagira ati, Weewe irooko ogende handi itwe hanu titukyasobora okukuraaza."
|
monolingual_generation
|
Continue the following story in Rutooro: Hanu Kahuukya yahungya omutwe yayetaho n'amaiso g'okunuga Kihumakati kyonyini, yakontoza yagira ati, "Mhuu" Kacaku yayongera orubazo rwe ati, "Obu yatungire oburaaro bundi,
|
eki yabandize okukora nukwo kuserra omuganjano na muka omusaija owaakaba naamuraaza. Ekyarugiremu maau yange nukwo kufeerwa oburaaro n'omulimo ogu akaba naakora omukicweka eki."
|
monolingual_generation
|
Continue the following story in Rutooro: Amurabiramu nkooku yamusendekeriize n'oku yamuteeriire esimu. Kacaku amugira ati, "Otagira oti obu ogu
|
nugwo murundi gwa ha mpero. Rwakaduku obu amara kukusimbaho enkondo y'akaleju aba muzibu kumwehaihura."
|
monolingual_generation
|
Continue the following story in Rutooro: Hakarabaho sabbiiti emu hanyuma y'orubazo oru orwa Kacaku na Kahuukya, kyali kiro Kyakataano Kahuukya akaba nainuka okugaruka omuka ayeteekaniize kugenda kuhuumura kurungi-habwokuba omu Landani omu ofiisi Kyamukaaga tibakora. Obu akaba naataaha ati omu tureeni y'amaanig'enkuba naikarra ha ntebe akaija
|
kubona na Rwakaduku naamwikarra ha rubaju. Yamuramukya naamugwerekerra nk'omuntu weena anyakumazire omwanya mukooto atakaboine munywani we. Baitu ningumya nti Milton tiyalemaga okwikara na Sitela buli kasumi omu mutima gwe. Itwena nukwo tukora tuti hali abo abatugonza bo noobu baba bataturoho.
|
monolingual_generation
|
Continue the following story in Rutooro: Tureeni ekaba erumu abantu baingi muno abarukwinuka. Entebe zoona zikaba ziijwire, abandi beemeriire, abamu nibasoma empapura zaabo, abandi nibabaza. Rwakaduku atandika okuteekaniza
|
omuhanda gw'okutaahiramu Kahuukya ihunde rye. Rwakaduku nk'abasaija boona akaba amanyire ngu abakazi abamu bagonza okubahaaka n'okubanwenweka, nahabweki alengaho amagezi ago ag'okumusiiga n'akalimi.
|
monolingual_generation
|
Continue the following story in Rutooro: Atandika ati, "Abwoli Kahuukya okasemera nk'enkwazi. Oburungi bw'isoke lyawe tinkabubonaga omu baisiki boona aba Uganda abali omu Landani. Engingo zaawe zoona ziri nk'ez'omunyiginya ou baganikya owaakaba
|
aina ebikya nk'eby'entwiga, enda nk'ey'enjoka enyindo y'engusuuru amaiso g'ebituutu, isoke nk'ery'entuuha, emikono y'emigoigo, amaguru g'enziringe, n'eminwa erukujwa obwoki. Iraka lyawe liri nk'enanga y'omubeera. Abwoli nyina ekihika okulihurra."
|
monolingual_generation
|
Continue the following story in Rutooro: Kakuba Sitela Kahuukya akaba ali Mujungu, kyakuseemiize omuntu weena okurora ebikubyo binu okubikaba nibimukoraho. Habwokuba Abajungu habw'erangi y'omubiri gwabo booleka ha maiso ebirukubafa omunda. Obundi ha maiso aho bahinduka banata, obundi beera tiitiiti nkorupapura, obundi basisana nka
|
bburuuru eya ha mutwe gw'ekikonkomi. Okuhinduka oku kweyoleka hamaiso gaabo nukurugirra ha kuhaisanizibwa, kutiinisibwa rundi kubiihizibwa n'ebindi nk'ebi. Baitu nabwo Kahuukya ataleme kwoleka okusemererwa ha maiso ge, Rwakaduku aga akaba atunuliire obutengya mboni, naagaserraamu ekiramwekambisa okutwara orutambu rundi.
|
monolingual_generation
|
Continue the following story in Rutooro: Kahuukya rundi noobu araaba ataratungire omuhimbo mukooto, baitu ataleme okugayuka Rwakaduku omu bwekambi bwe okumuserraaho omuganjano. Kahuukya, rundi habw'omulingo Rwakaduku yamutandikiiremu, oyongererezeeho n'ebigambo ebi yahuliire Kyamukaaga kiri,
|
iraka lye obu lyaturukire litasisane muno nk'enanga omu matu ga Rwakaduku. Yatandika namusiima ati, "Otyo muno waitu ebigambo ebi ongambireho, baitu n'abandi barabintebiize kwo bati. Kandi ekindi, abaisiki
|
monolingual_generation
|
Continue the following story in Rutooro: Rwakaduku: "Nyowe omu Landani mmaziremu omwanya mukooto, mbarora obu baija
|
okusorrookana omu nkurato z'ekitebe ky'abeegi ba Uganda abali omu Bungereza."
|
monolingual_generation
|
Continue the following story in Rutooro: Tureeni y'amaani g'enkuba ekaba niiruka muno nk'okwayo, neeyemerra ha buli sitenseni, orwigi nurwekingura, banu nibaturuka, abandi nibataaha, orwigi
|
nurwekinga, neegaruka niimukya. Abantuneebacikya, neebacunda nibahuumirangana, kyonka nibakoonyerwa eby'okukwatirra ebi baatairemu kulinda abantu kugwa kuhutaara n'okuhuutaaza bagenzi baabo.
|
monolingual_generation
|
Continue the following story in Rutooro: Kahuukya obu yaboine eri haihi n'okuhika ha sitenseeni y'owaabu yayetegeka, yakwata ebintu bye omu ngaro, yaimuka yayemerra, yairra haihi n'orwigi. Akabona na Rwakaduku na
|
uwe nukwo yakora. Orwigi obu rukaba nirwekingura ruti naayesimba aheeru, naayanguhiriza natemba amatembero, naahika nambere haikara omukumirizi anyakusorooza tikiti, naahayo eye nk'abandi naarabaho naagenda.
|
monolingual_generation
|
Continue the following story in Rutooro: Rwakaduku na uwe akaba naamulya orukuura, baitu akaba ataguzire tikiti
|
ha yataahiire omu tureeni, habwokuba akaba atarukukugumya omuhendo ogu araasasura, akaba
|
monolingual_generation
|
Continue the following story in Rutooro: atamanyire kurungi akasoro bahiiga ha kasobora okuturukira omu rusaka. Omu kiikaro ky'okulindiirra akasasurra aho ha irembo, nk'abandi oku bakora, yagonza okusoobooka okurabaho omu kanyigirikaine kabantu. Ninteekereza akaba naatiina
|
kusanga obusinde bw'omuhiigo gwe bwafuka. Baitu omukumirizi akamusanga naahweza. Habwokuba obu akaba yagendaho entambu nke ziti, akahurra omukumirizi naayamirra omu Rungereza ati, "Iwe Garuka!" Rwakaduku omu matu yacweramu ebiti.
|
monolingual_generation
|
Continue the following story in Rutooro: Omukumirizi obu yaboine atarukufaayo naayehyatira kwonka okuhwerayo yasiga ebya ha irembo yairuka yagenda yamukwata. Kahuukya akanagayo limu yabona 'Nkuroho' we nibamugarraayo. Yamukwatirwa embabazi omunda baitu handi yagira ati, "Enkya yagira baamunjuna" Obu yayeyongiire okucumiitiriza yagira ati. "Boojo Omusaija ogu naalemwa okusasura siringi emu yonka? Tagira
|
na nsoni ati barambona bata omukumirizi naanyemereza omurwanjale rw'abantu? Boojo ekihandiiko eki bahanika omu sitenseni zoona ngu omuntu kakuba agendera omu tureeni atasaswire bakamukwata nibamulehesa siringi bitaano omurundi gw'okubanza, ogwa kabiri nibamukwata emyezi esatu, takibona? Hati naateekereza ati nooha asobora kutamu omuntu wa mulingo ogu ekitiinisa?"
|
monolingual_generation
|
Continue the following story in Rutooro: Baitu Kahuukya nk'omukazi akaba atarukusobora okumanya ngu abakazi abamu baina amaani maingi agatarukurorwa agacunda abasaija abamu. Rwakaduku akaba
|
amaliriire okwemera ensoni kakuba bamukwata okukira okulindirra okusasura siringi emu akasanga Kahuukya omurungi nk'omwisiki w'omuruganikyo yamusiga rundi yamuburaho.
|
monolingual_generation
|
Continue the following story in Rutooro: Kahuukya ebiteekerezo biri byona ha byamurabiire omu mutwe akaba amazire okuheta koona naagenda nambere yakwatiraga bbaasi ye. Enjura y'oruhuuhirro ekaba neegwa aheeru. Kahuukya nk'abandi boona abakaba baina manvuuli, ayanjurra eye egyesangiriza. Obu yahikire
|
ha kikondo kya bbaasi, tiyagonza nuho kwemerra. Yayekuba omu rukuubo orukaba ruli hagati y'amaduuka abiri naatiina ati Rwakaduku taikara kumukurata akamusangiriza. Baitu handi akaba naaguma ati hanyuma y'ebi ebimubaireho, taasobole kuba n'obumanzi okumukurata.
|
monolingual_generation
|
Continue the following story in Rutooro: Baitu Kahuukya omu kakuubo atabandaleyo. Akaba ayesangiriize manvuuli ha maiso ayeswekeriire baitu amaguru ge nigazooka- Arukwiragura omu Barukwera - Rwakaduku obu yamazire
|
kujangurra ebye n'omukumirizi, yayanguha bwango Rutahindwa okuserra Kahuukya. Yamugwaho omu kakuubo ataine na kasoni ha maiso. Yamugira ati, "Abwoli waba onsigiire ki?"
|
monolingual_generation
|
Continue the following story in Rutooro: Omu kasumi ako bbaasi ibiri ziija zikurataine. Kahuukya arugayo ataaha omuli emu na Rwakaduku ati "Nkuroho." Kahuukya obu yaboine biri biti yagituruka ahonaaho, yairuka yagenda omuli endi eye ekaba emuli omu maiso, ekyatangirwe motoka ezigiri omu maiso okugenda. Rwakaduku agira
|
ati, "Nkuboine", na uwe agituruka agenda omu y'omu maiso. Kahuukya akasanga haroho ekiikaro kimu, akiikarraamu. Rwakaduku owaakaba naagonza kumwikarra ha rubaju bimusobera, ahambirizibwa okutemba omu kainaabiri habwokuba bbaasi z'omu Landani zoona ziba Kabandole baitu omutima gwe n'eriiso bikaba biri hansi.
|
monolingual_generation
|
Continue the following story in Rutooro: Sitela Kahuukya obu yateeberiize ati naasobora kwetebera omuhiigi, yamalirra kutarugiramu
|
aha arugiramu bwona kandi ha yarugiiremu buli Rwakaduku obu yamusendekeriize.
|
monolingual_generation
|
Continue the following story in Rutooro: Ahinguraho airraayo omu maiso sitenseni emu, baitu omuhiigi akaba atali w'okwecwaho
|
bwango ati. Na uwe aguma omu bbaasi okuhikya obu yaboine'omuhiigo gwe gwaturuka.
|
monolingual_generation
|
Continue the following story in Rutooro: Kahuukya hati akaba amaliriire okurwana, habwokuba n'akateekerezo k'okutandika omuganjano mukemuke ogw'obumanyi na Rwakaduku kakaka kahweriiremu ha sitenseni obu baamukwata. Bbaasi obu yayemeriire Kahuukya yagirugamu, yacwanganiza enguudo, yakwata omuhanda gwe okutoma omuka. Rwakaduku akabanza okutangwa motoka okucwanganiza,
|
obu zaahoireyo enyindo yaita hansi, yatoora obusinde. Yarubata najwambura yahikaho Sitela yatandika orubazo ati, "Motoka za kunu zikahingurana, nizo zaaba zintangire okucwanganiza." Kahuukya n'iraka erirumu okukayukamu kuke, amukaguza ati, "Baitu noogyaha kandi habwaki nonkuraatiriza oti, ndi munyankomo?"
|
monolingual_generation
|
Continue the following story in Rutooro: Kahuukya naayeyongera okukayuka agarukamu ati, "Nyowe tindukwenda okumpaakahaaka, kandi tinkuraaliize nti oije onsendekereze. Ijweri nabwo nukwo waizire oti. Munywani wange ayatuboine hamu akasigara nankaguza abiihiirwe ati, "Oli Omusaija
|
ou oikaire na uwe nooha?" (Boojo kinu kyali kyamananukwo?) "Kandi ekindi enju ha ndukuraara, teri nju yange, nju y'abantu bakuru. Tindukusobora kutwarayo bantu nkooku nkasiimire. Noosemerra ogarukire hanu. Ondeke."
|
monolingual_generation
|
Continue the following story in Rutooro: okugumya ebigambo bye. Abagenzi omu muhanda bakaba nibasobora okurora ngu hagati y'abasigazi abo bombi haroho ekitarukufubata
|
kurungi. Kahuukya ayongera kuha amagezi Rwakaduku ati, "Ogende oserre ondi ow'okusendekereza, Nyowe tindukwenda kugaruka kusendekerezibwa abantaraliize. Onganyire."
|
monolingual_generation
|
Continue the following story in Rutooro: Rwakaduku akaikara amutunulire nabaza ebigambo ebi. Yamanya n'okuhunirra ati omwisiki ebigambo naabigambakwo amaliriire, baitu bikaba bitarukumusisa haruguru
|
omu kurora okw'okubanza. Rwakaduku yagarukamu mpora ati, "Nukwo mukyara, obu oraaba otarukugonza kukusendekereza, kangarukire hanu. Obu olisiima olindaaliza."
|
monolingual_generation
|
Continue the following story in Rutooro: Kahuukya atagarukemu yakubuka kwonka yagenda, akaba atarukugumya ati hati amwehohooliire kimu,
|
nahabweki yayerabya obuhandahanda obwa hara kuburanganiza obusinde, kakuba agonza kugaruka kumukurata.
|
monolingual_generation
|
Continue the following story in Rutooro: Rwakaduku asingirwe, omukira agutaire omu maguru nk'embwa oku ekora mukama
|
wayo obu agihinda okumukurata, yasosooza ekirale kye yagaruka 'omu kaye'.
|
monolingual_generation
|
Continue the following story in Rutooro: Abaisiki abarungi basisana ekyakyo kya rooza. Oburungi bwabo bucundiriza abantu baingi abarungi n'abatali barungi okubaizira. Baitu nkooku rooza
|
egira byombi, amahwa hamu n'oburungi n'okuboya, nibasobora okucumita n'okwehaihura aba batarukwetaaga n'abatali barungi, habw'okulinda okuboya n'ebyakyo ebinyakuli omuli bo.
|
monolingual_generation
|
Continue the following story in Rutooro: Akaana k'obwisiki k'emyaka mukaaga ey'obukuru, ibara lyako Kazigati. Omu kyaro kya Buhinga, omu rubuga Kabarole, omu Bukama bwa Tooro, omu mwaka 1930. nyina ko azindukire ekiro okugenda
|
omu mpinga Kazingo, okugurayo ebinaga n'enguli y'okuhunikamu oburo obu aragisangayo. Kazigati kasigaire omuka konka na bagenzi baako babiri. Omwojo Kisembo w'emyaka esatu n'ekicweka n'akaisiki Basemera k'omwaka gumu n'ekicweka.
|
monolingual_generation
|
Continue the following story in Rutooro: Kuruga Buhinga kuhika Kazingo n'ebigere otwairwe ogwa makutu mairo ikumi. Amagenda n'amagaruka nizo abiri.
|
Izooba niritobera, abaana nibahungira, enkoko niitaaha niiharruka nizitemba ha ruhaara rwazo. Obunyonyi omu miti nibutiitiira.
|
monolingual_generation
|
Continue the following story in Rutooro: Maama wa Kizigati aiririirweyo, orugendo ruli hara n'ebigere. Kazigati naasobora kurolerra bagenzi be nyamusana, baitu ekiro bambi n'omwirima n'obutiini bw'obuto, akaba atandikire kusoberwa.
|
Ebiteekereezo bye byona bikaba biri ha "Kahanda" habwokuba nuko katwaire Maama we kandi nuko kasemeriire kumumugarurra. Nahabweki akatandika kukajima omukago omunda ye ati:
|
monolingual_generation
|
Continue the following story in Rutooro: Kahanda karuga omuka nikatoma aheeru, Ngarurra Maama wange. Kahanda kagalihire Kahanda kafunzire, Ngarurra Maama wange.
|
Izooba niritobera omwirima nigwija, Enkoko itaahire n'abaana nibaita amaiba, Ngarurarra Maama wange. Titwina nku n'akatadooba tinkaboine.
|
monolingual_generation
|
Continue the following story in Rutooro: Ebyokulya bihoire n'amaizi gaseesekere Kahanda ka nyabusozi Kahanda ka nyabubaale, Kahanda ka nyabuterre, Kahanda ka nyabisaabu, Ngarurra Maama wange. Kahanda k'omurufunjo, Kahanda k'omu bisaaru, Kahanda ka nyabubira, Kahanda ka nyabubingo, Ngarurra Maama wange. Kahanda nyamwegoda, Kahanda ka makutu, Kahanda kacwekere, Kahanda nyakatokato, Ngarurra Maama wange. Kahanda ninkuramya, Ngarurra Maama wange. Kahanda k'entangatangano, Kahanda ka ha nguruko, Kahanda ka nyaburaara, Kahanda ka nyaburaro, Ngarurra Maama wange. Kahanda omu bwerre, Kahanda omu kahanga Kahanda omu ntembotembo. Kahanda
|
omu nkonkomoko. Ngarurra Maama wange. Abaana nibahungira, oturo twokubaita, Omwirima nigwija n'enku tiiroho N'akatadooba tinkaboine Ngarurra Maama wange! " Ha saaha ibiri z'ekiro omwirima gutiire ensi yoona eculiire Maama wa Kazigati ayetwekere ekinaga ky'enyugu, agiteekeremu ekinaga ky'ensoha omunda akitairemu ebihimba n'enjagi ezirukwera n'ekijuma nkuba n'obutuzi yagaruka omuka Buhinga ajwahire atuutukire, omutima gumwemeriire. Enjura ekaba egwire omu muhanda akaba ayetwekere alemiire. Obwire ha bwatandikiire okuteerana akaba ayekagwize emirundi ndagira nti ingaha ati. "Boojo deeru abange ndabasanga!"
|
monolingual_generation
|
Continue the following story in Rutooro: Obu yahikire ha mulyango, kunu naatura ebi ayetwekere, atarukufaayo engoto nkooku emugangire yayeta n'enkizi ati: "Kazigati murumu?" Kazigati n'abaanyina bakaba babyamire hansi kwonka omu bukomero bagwijagiire. Kazigati ahababuka n'ekihika naagira
|
ati, "Koowe Amooti." Amooti amugarukamu n'enkizi ekyamurumu ati, "Abaana baraha?" Kizigati kunu naakingura orwigi amugarukamu ati, "Babyamire hanu hansi otabarubata." Maama: Kandi Abwoli boojo togira oti koobate omu bitabu byabu!
|
monolingual_generation
|
Continue the following story in Rutooro: Maama: Leka ndabeho ngende ncumike akatadooba. Ahwera ha kaifo akwata ha musago nambere yasigire
|
yasereka ekibbiriiti naatiina abaana kwokya enju. Akiihayo ahanuura akatadooba na ko kuruga nambere yasigire
|
monolingual_generation
|
Continue the following story in Rutooro: yakasereka. Akacumika. Omusana gwaka omu mwirima gwabo. Abatobato abata omu bitabu abasweka, ababyamya kunu naagira ati, "Kababyame bati obwire buhoireyo n'amaizi tigaroho, baranaaba nyenkya." "Aturuka
|
aheeru ataahya ebinaga bye, abihinguza omu kisiika ky'omu rwemo. Kazigati atandika okumusubirirra ebifiire haka. Na uwe amurabiramu eby'orugendo rwe. Hanyuma na uwe amuragira agenda abyame.
|
monolingual_generation
|
Continue the following story in Rutooro: Omu mutima gwe akaba naasiima Nkya habwokuba abaana, eka, ebikwato n'ebitungwa, byona abisangireho. Ekintu ekirukukiraho obubi kyakusoboire okubaho abaana abato bati
|
basigaire bonka haka okumara ekiro kyona. Ayeganyira ati, "Obutagira wanyuma nukwo bukagira buti!" Atalinde kwegarukamu, yamatuka n'akataara ke yahingura ha kaifo.
|
monolingual_generation
|
Continue the following story in Rutooro: Kazigati akaba ali omu kitabu naatwalirirwa. Obu akaba atakahweriireyo, omutima gwateera gwagarra. Yaijuka munywani we Kahanda. Yaimuka, yagenda yamwemerra ha rubaju,
|
yamukwata omukono n'obugaro bwe yamugumya. Yainunuka yamuraramira omu mboni y'eriiso naamwegerra yamusiima ati, "Kahanda nyakuruga omuka nootoma aheeru. Mamaino kungarurra Maama wange."
|
monolingual_generation
|
Continue the following story in Rutooro: Akaisiki Katuutu kakaba katakahikize emyaka etaano ey'obukuru. Kakaba katwaire oburungi bwa nyinako Kajobe n'amagezi ga iseko Kapucu. Kaagonzaaga muno okubaza n'okukaguza ebikaguzo ha buli kantu koona aka kaaroraga n'aka kaijaga omu
|
mutwe. Ise ko Kapucu akaba ali musaija omwetegereza, omugumiisiriza, atarayekanasaaga ebikaguzo by'abato. Uwe na uwe na Kajobe bakaba beekambisize abaana baabo okubatebezaaga n'okubakaguzaaga ebi barukusiima. Baitu obumu byababuranganizaaga ebindi bibakwasa n'ensoni okubigarukamu.
|
monolingual_generation
|
Continue the following story in Rutooro: Hati nu teera akasisani omu mutima gwawe orole Kapucu ali omuka ye. Aikaliire omu ntebe ya sofa enkooto ey'abantu basatu. Ekiro Kyasande esaaha nka mukaaga n'ekicweka aho. Kapucu
|
n'ab'omuka ye bacurwire okusoma. Omusaija onu Kapucu ayakoraga omu Gavumente omu kitongole ky'ebibira, akaba aikaliire ahuumwire, aihireyo ekitabu kye naasoma. Omukyara we Kajobe akaba ali omu icumbiro naateekaniza ekyanyamusana.
|
monolingual_generation
|
Continue the following story in Rutooro: Ahonaho Kapucu akahurra emirindi y'ekito neeruga omu kisiika ha kaifo. Ni Katuutu aizire kutebeza ise amakuru n'okumusogoita ebikaguzo. Aija amwikarra ha rubaju omu ntebe ya sofa. Kapucu amaiso agaiha omu
|
kitabu eki akaba naasoma agaroza omw'omuhara. Katuutu atandika ati, "Taata hati obu twaba nitusoma omwegesa yatutebeza ebigambo by'omusigazi ayayegomboize okubonabona n'abantu b'ihanga lye, okukira okwikara omu kusemererwa omu kikaali ky'Omukama."
|
monolingual_generation
|
Continue the following story in Rutooro: Ise habw'okugonza okwetegereza Katuutu obu araaba ayetegeriize kwo byona ebi bamwegeseze amukaguza ati, "Hanyuma kiki ekyabaireho?" Katuutu atandikire okutagata habw'okutunga omugisa ogw'okutebya ebi
|
bamwegeseze, agarukamu ati, "Hanyuma Omusaija ogu akairuka omu kikaali yayebembera abantu b'ihanga lye yahaiha omu bwiru." Kapucu ayongera amukaguza ati, "Boojo akakora kurungi?"
|
monolingual_generation
|
Continue the following story in Rutooro: Katuutu amugarukamu ati, "Baitu taata bagamba ngu omu bikaali abantu balya kurungi, bajwara kurungi. Haliyo
|
abairu n'abazaana n'abaheereza, ngu haliyo n'amakondere n'entimbo. Tihaakuzookereyo omuntu ondi owaakwebembiire ab'ihanga lye kubaiha omu bwiru?"
|
monolingual_generation
|
Continue the following story in Rutooro: Kapucu na uwe nk'omuhara akaba atandikire okusemererwa n'okwesiima okubona atungire omugisa ogw'okusobororraho omwana onu omuto ekigambo kinu ekikuru omu bwomeezi bw'abantu. Okwegombooza n'okukomamu ebi ebirukukira oburungi, obukuru, omugaso, okwikaraho n'okunana, kunu obundi omu kuzooka okwa ha ruguru bisisa ebitarukusemeza. Agarukamu omwana ati, "Kyamananu omusigazi ogu ataleme okutunga omulimo mukooto okucwamu eki asemeriire okukora
|
hagati y'eby'okusemererwa n'okwesemeza uwe wenka, n'eby'okwefiisa akeefuma okujuna ab'ihanga lye. Kakuba yayegomboize okwikara omu kikaali rundi tihaakuzookere omuntu ondi omu kiikaro kye, kandi ekindi tihaakubaireho owa akubaire naamwijuka na hati hoona Akusisaine nk'abantu abandi boona Ababiito n'abagaragara abalya kurungi, bakatoonyereza buli kiro, ba kahuliiriza entimbo, bakaguruka amakondere, hanyuma bakaragara nk'orwakyo, bakeeba bakabura batakyaijukwa muntu."
|
monolingual_generation
|
Continue the following story in Rutooro: Katuutu aikiriza ati, "Ee, kambabona. Omuntu obu aiturra amata omu
|
giraasi agikwatiire hansi n'omusumba mwingi, ehaaga bwango egira n'ifuro lingi."
|
monolingual_generation
|
Continue the following story in Rutooro: Ise ayongera amukaguza ati, "Baitu kandi kakuba aiturramu mporampora habaho
|
ki?" Katuutu agarukamu ati, "Egiraasi ehaaga amata, baitu tihabaho ifuro lingi."
|
monolingual_generation
|
Continue the following story in Rutooro: Katuutu agarukamu bwango nk'arukusoleza ati, "Nintwaraho egiraasi enyakuroho ifuro." Ise amugarukamu ati, "N'abantu baingi omu
|
nsi munu nukwo bakora bati. Beegomboza eki tabaiguse habwokuba nikizooka kurungi ha ruguru basigaho eky'omuhendo eky'okwigusa."
|
monolingual_generation
|
Continue the following story in Rutooro: Omunyoro Kapucu ayongera aleeta ekyokurorraaho kindi. Agambira omuhara ati, "Omu nsi munu nitusisana nk'abantu abali omu duuka rundi omu katale. Noomanya omu maduuka agamu n'omu butale obundi osanga emihendo
|
y'ebibambo n'ebintu ebindi bagihandiikireho. Ebintu ebirungi muno, ebirukunana osanga biroho emihendo mikooto. Ebindi ebitali by'omugaso muno, rundi ebitali by'okwikaraho n'okunana, ebicucuka bwango, obisangaho emihendo ya laisi. Baitu hati teebereza orole,
|
monolingual_generation
|
Continue the following story in Rutooro: kakuba haija omuntu ow'itima ekiro, akakwata emihendo yoona akagihingisahigisa. Ebibambo
|
eby'emihendo emike nibyo akataho emihendo emikooto, n'eby'emihendo emikooto akabidibya. Kiki ekirukubaho?"
|
monolingual_generation
|
Continue the following story in Rutooro: Katuutu agarukamu bwango nk'arukukaguza ati, "Obu taata nikisisana nk'omuntu arukugura ifuro?" Ise amugarukamu ati, "Ogarukiremu kurungi. Abantu baingi tibabanza kwetegereza kurungi
|
n'okwekebiija eki barukugura. Katugambe tuti tibasisana nk'abarukuta ebintu omu minzaani okubirenga, n'ekirugamu bafeerwa, rundi aba ira nkooku baagambire, "bairuka n'orutahazire, bagura byoyanswa."
|
monolingual_generation
|
Continue the following story in Rutooro: Katuutu akaguza ahonaaho amakuru g'okwiruka n'orutahazire n'okugura byoyanswa. Ise amusoborra kurungi, ayongera n'okumugambira ati, "Omu bwomeezi bwaitu bwona twina okukomorra, okwegombooza n'okucwamu, eby'omuhendo n'ebitali by'omuhendo, ebirukuhwaho bwango n'ebirukunana. Gamba kakuba omusigazi naagonza okuswera, naasobora okurora omwisiki kijumba, atoonyeriize, ise muguuda....." Hanu Katuutu amucwamu bwango ati, "Hati ogu
|
taata tasemeriire okumuswera?" Ise na uwe amugarukamu bwango ati, "Naasobora kumuswera baitu naasemerra amuserreemu n'ebintu ebindi, nk'obwesigwa, okukuna, obukozi n'engonzi. Habwokuba oburungi bwe n'obuguuda bwa ise nibisisana orwakyo, obu biriragara bikahwaho halisigaraho ki? Nikyo kimu n'omwisiki, tasemeriire okusikwa akalimi k'omwojo konka. Naasemerra amute omu minzaani amupime atakamwikiriize."
|
monolingual_generation
|
Continue the following story in Rutooro: Obu ise akaba atakamugarukiremu, bakabona maama naaleetwa omu mulyango. Akaba ahuliire ekikaguzo ky'omuhara yakagwize
|
ise. Abakaguza naasandaara ati, "Obu ninyowe mwikaireho? Kandi Nyowe niinyijamu nta omu rubazo rwanyu?"
|
monolingual_generation
|
Continue the following story in Rutooro: Bombi obu bakaba batakagarukiremu yabeeta ati, "Ebyokulya biteekaniize mwije tulye." Bombi baimuka baamukurata omu kisiika ky'okuliiramu.
|
Obu bakaba nibalya Kapucu yagambira omukyara we ati, "Atwoki, Katuutu aikaire nansubirirra ebi babeegeseze omu Kanisa y'abato."
|
monolingual_generation
|
Continue the following story in Rutooro: Kajobe akubukira Katuutu amukaguza ati, "Abwoli babeegeseze ki hati?" Katuutu ayagonzaaga muno okutebya ebi ahuliire n'ebi arozire, bakaba bamuhikize. Yagarukamu yasoborra byona nkooku akaba naabiijuka. Ebyokulya yabanza yabita
|
ha rubaju. Obu yamazire nubwo Kapucu na uwe atandika ati, "Ha waizira, nyowe naba ninsobora Katuutu nkooku kiri kikuru muno ebintu okusisa arukubirenga omu minzaani, hanyuma okabiha emihendo yabyo."
|
monolingual_generation
|
Continue the following story in Rutooro: Kapucu akaba amanyire obuganikyo bwingi obugufu obu yayeyambisaaga okusoborra engiga ezi yabaga naabazaaho. Omu
|
kasumi ako nubwo yaijukireyo oruganikyo rw'omukazi owaakaba atamanyire kulengerra kurungi emihendo y'ebintu. Yatandika ati,
|
monolingual_generation
|
Continue the following story in Rutooro: "Ha mwogo gwa Butyaba omulimba akorora omwana atamanyire okuziha naagwa omu nyanja. Obu yaboine amaizi gaamwibika gaagaruka gaamwiburra omurundi gumu, yairuka ahonaaho yayedibika omu maizi yamwiburayo yamujuna. Hanyuma y'ebiro nkabisatu, omwana akaba ali omu mpinga na nyina, yaleeba omulimba ayamujunire. Yasima nyina yamugira ati, "Maau, omusaija ogu nuwe yanjunire
|
ijweri obu nkaba ninsa kwitwa enyanja." Nyina omwana yamweyuna. Obu yamuhikireho yamukaguza ati; "Niiwe wajunire omwana wange ijweri obu akaba naasa kwitwa enyanja?" Omulimba akaba naatekereza ati nyina omwana naagenderra okumusiima, yamugarukamu n'akaimwemwe ati, 'Ka ninyowe Maau!' Nyina omwana nubwo yamugarukiremu aswakiire ati, 'Kandi akakufiira ke akaba ajwaire okakataha?"
|
monolingual_generation
|
Continue the following story in Rutooro: Okulya ha meza kukaba nukugenda mpora muno, habwokuba boona bakaba nibabaza, kandi nibahuliirizangana. Kandi ekindi ekiro kinu nkooku kikaba kiri Kyasande, boona bakaba baine obugabe.
|
Kapucu eby'omukazi wa Butyaba yabirugaho, yatandika kutebeza omuhara eby'emitego. Yatandika ati, "Omu bwomeezi bw'abantu harumu emitego nyingi, kandi ensita ya buli mutego gwona eba emu."
|
monolingual_generation
|
Continue the following story in Rutooro: okugurugamu. Abantu baingi---otagira oti abato bonka baitu n'abakuru na bo---bagwa omu mitego, nibaitwa ebike, ebitali. by'omuhendo, nibasikwa ifuro kunu ebingi eby'omuhendo biriyo." "Niinyijuka ira ha kyaro Kiculeeta, hakaba baroho empisi mahiiha, eyekaba etuntwize abantu, neerya enkoko zaabo n'embuzi, na buli kantu koona aka yakagwahoga. Nubwo omusaija omu yamaliriire okugitega n'ekiriba. Yarora obulenge
|
bw'embuzi obugagire yabuta ha mbasuko y'ekiriba. Empisi obu yaizire yanunkirwa okuboya kw'enyama yarora n'omulyango ogurukutaaha omu kiriba guli mukooto tiyafaaho kurora ngu omunda ha mpero yagwo mufunda muno. Kandi tiyararamira eruguru okurora ebisobora okugigwera nibigiita. Yataahayo okwihayo akanunka. Ntamanya niitwa ebike kunu ebingi biriyo, habwokuba ekaba etakairiire hara akati nikagicumita neefa n'obulenge etakabuhikire."
|
monolingual_generation
|
Continue the following story in Rutooro: Kapucu abanza aleka kubaza, akoma ehuuma ye n'omuhyo gwe kumaliiriza ebyokulya bye ebikaba bitandikire kuhora ha sahaani. Baitu abakaba nibahuliiriza orubazo rwe ha meeza bakaba batarukwenda aleke, na uwe akaba naasisa arukunulirwa okubaza naayegesezaaho n'omwana. Nahabweki obu yamazire okumira
|
ebikaba biri omu kwanwa yafundikira ekicweka eki eky'orubazorwe ati, "Kikuru muno omuntu weena okubaganizaamu emitego n'etali mitego omunsi munu. Orufumo rw'ensi rugamba ngu, 'Ekenga eri nsongora----' Kajobe arumaliriza ahonaaho ati 'efa garamaire.' Katuutu akubukira nyina amurora n'amaiso g'okumunyumiza. Amusaba okurumusoborra......
|
monolingual_generation
|
Continue the following story in Rutooro: ati, "Obu taata wamara? Toyongera okantebezaayo oruganikyo rundi orurukukwata ha kwegombooza, okukomorra kwetantara emitego n'okutagura ifuro?" Kapucu kitamutwarre omwanya okusoma ebiteekerezo by'omuhara. Yaijuka enganikyo ze ibiri yatandika okutebya orw'okubanza ati, "Omu rubuga orumu omunsi ya Bafaransa, omwana w'obwojo akarora orutindo rw'egaali y'omwika rucwekere. Ahanooho yaijuka ati Omu kasumi katali kaingi egaali y'omwika ijwire abantu ekaba niija kwija kurabaho. Ekirukumanyisa ngu abantu boona abakaba bali omu gaali egi, bakaba nibaija kufa, egaali obu eraagwa omu kisaaru eky'orutindo rukaba rutambukire. Omwana yatandika okuteekereza bwango.
|
Ahonaaho akahurra okuhirra kw'egaali niija. Akaba ajwaire esaati erukunanata. Yagijuuramu ahonaaho, yagibohera ha kiti. Yairuka n'amaani naateera orutindo amabega, naagenda omu maiso ha byoma egaali y'omwika ebi egenderaho. Yayemerra hagati y'omuhanda naahungya esaati ye n'amaani n'ebikiratima nibimuteera. Kikaba nikisoboka omubingi w'egaali y'omwika okutamurora n'okumutemberamu akamwita, kandi nukwo kyabairekwo. Omubingi w'egaali ha yamuboniire n'okukwata ebiziiza okwemereza tureeni, kandi n'omwana ha yatungiire omwanya okuguruka okuruga omu maiso gayo ekaba emazire okumurubata okuguru okumu yakucwaho. Obubakaba batakamutwaire omu irwarro n'okuhururwa kwingi, akasiga yabasoborra eki yagenderiire."
|
monolingual_generation
|
Continue the following story in Rutooro: Katuutu yatunurra ise n'ekihika ahunire, omutima gwe guli ha mwojo ogu, baitu kandi naasisa arukugamba nk'Abaganda ati, "Nsimye bwongerwa" Na nyina na uwe akaba naanulirwa enganikyo ezi, Kapucu abateerayo orwa ha mpero ati, "Ha kiro kimu aboojo mukaaga bakaimukya baagenda
|
okutemba orusozi oruraihire kandi orurukulemeera okutemba. Bakagenda n'omwebembezi waabo omusaija omukuru. Baahikayo baarutemba. Baitu obu bakaba bakyaliyo enjura yagwa haija ekiho, obuterre n'obutiti, okusirimuka kwali kw'akabi mali. Orubaju n'orubaju rw'akahanda aka bakaba nibarabamu, hakaba haliyo ekiinongoro kikooto. Bakaba nibagendera ha ndebolebo.
|
monolingual_generation
|
Continue the following story in Rutooro: Omu mwirima ogu n'ekiho n'obutiti n'obuterre, omu ha boojo abo yeterebuka yagwa yayeborongosa omu kiinongoro. Bakamuhurra naayekumbya bataine ky'okumukorra. Bacwekwa enkizi, ebigambo byabateera akahuno. Omu kasumi ako omwebembezi wabo yacwamu ati nibasemerra basiisire, beebohere ha miti rundi ha mabaale okuhikya obwire obu buraahweza. Baitu Kyemba, munywani wa Kyoya,
|
omwojo ogu ayagwire, obu yaikaire tiyabeerwa. Hanyuma yagenda hali omukuru omwebembezi waabo, yamugambira ati, "Ningonza onyikirize ngende ndole Kyoya nkooku ali." Omukuru yahunirra, yamugarukamu ati, "Kandi hati nikikyagasa ki? Kyoya amazire okufa, kandi na hati obu oramukurata omu mwirima n'obuterre n'obutiti bunu noija kutungirayo akabi noohutaara rundi noofeerayo."
|
monolingual_generation
|
Continue the following story in Rutooro: "Irooko ogende." Baamutiiza tooci, yabaahukanaho omu mwirima. Kandi ky'amananu akaterebuka yagwa, yahutarraayo, baitu munywani we yamuhikaho. Obu yamuhikireho haahinguraho akaanya kake kati yamukabira omu ngaro. Obwire obu bwakiire nyenkya,
|
yasenjura mpora mpora yagenda yahika hali batahi be. Yabasoborra byona. Nubwo omukuru waabu yamugizire ati, "Tinkugambiirege nti tikikyaine mugaso okumukurata? Munywani waawe afire, na iwe dora hati nkooku ohutaalireyo oti!"
|
monolingual_generation
|
Continue the following story in Rutooro: Kyemba emanzi yayongera okumwanuukura ati, Kibaire ky'omugaso, habwokuba mmusangirege atakakabire, kandi obu ampuliirege yaimukya omutwe
|
yangira ati, "Niiwe Kyemba?" Namugira nti, "Ego ninyowe." Hanyuma yangira ati, "Nkimanyire nti noija kwija!"
|
monolingual_generation
|
Continue the following story in Rutooro: Kapucu yafundikira ati, "Hali Kyemba omuhendo gw'omuganjano gwe hali Kyoya, gukaba nugumukirra obusinge bw'okwebohera ha muti. Kandi ebigambo ebi ebya ha mpero 'Nkimanyire nti
|
noija kwija' bikaba nibimukirra efeeza n'ezaabu. Akeegombooza amata yasiga ifuro. N'omusigazi waanyu ogu ou baabegese zeeho nukwo yakozire ati, akasiga okusemererwa kw'omu kikaali yajuna obusiiriira
|
monolingual_generation
|
Continue the following story in Rutooro: Baimuka ha meeza baategura ebintu. Katuutu yahwera omu icumbiro okukoonyera nyina okwogya ebintu. Omunyoro
|
Kapucu yagarukira ekitabu kye ha mulyango naanihira ati omuhara araatwara akaanya atakagarukire kumusogoita n'ebikaguzo ebindi.
|
monolingual_generation
|
Subsets and Splits
No community queries yet
The top public SQL queries from the community will appear here once available.